﻿ Acolo doarme șoricelul vrăjitor Versuri de Benno Pludra Ilustrații de Renate Totzke-Israel în românește de Eugen Frunză Der Kinderbuchverlag Berlin Editura Ion Creangă București 1984 în martie-ngheață codița la rață Soarele în mai cîntă i-lai-lai O lebădă mare, rățuștele toate înoată pe apă, din zori pînă-n noapte, înoată pe mare, întoarce-s-or oare? Tropa-trop călare hăt departe-n zare, unde-n lac adînc se scaldă căprioara cea mai albă Tropa-trop spre codrul mare plin de-albastru și răcoare, unde-n vechiul foișor doarme sforăind de zor șoricelul vrăjitor Un, doi, trei, Ieși, dacă vrei! De număr de trei ori pînă la trei, se ouă găina-n livadă sub tei, de număr de trei ori patru, vezi bine, fuge găina de mînă cu tine Pentru trebuie, nu-i tocmeală Pentru vreau, dă-ți osteneală Somnul cui îi place și nimic nu face, nu se simte încîntat decît lenevind în pat Pe mare, pe marea cea largă-notînd trei pești prea frumoși veneau într-un rînd: un delfin, un morun și-un rechin mai apoi -acesta-i mîncă pe ceilalți doi înveți ceva, știi ceva, știi ceva, ești ceva: zidar, zugrav, agricultor și pildă bună tuturor Să știi prea mult - nu încape-n cap, nu știi nimic - ai cap de țap Nimic sau mult sau un crîmpei -orice lingură cu coada ei Peste șapte munți voinici, stă la cei șapte pitici Albă-ca-zăpada cea cu zîmbet blînd Dar piticii unde-s, știți voi unde sînt? ( / Pe piatra de moară mușchiul nu crește, brotacul cel verde nicicînd nu roșește Motanul prieten cu șoarecii nu-i, un căine hoinar n-are căpătîi O dată nu-i nici o dată, de două ori face cît o dată, rece-i ceața în zori, firește Numai cel cu viață lungă îmbătrînește Una prinde un iepuraș, alta prinde-o minge Cînd omizile pasc iarbă, cade cîte-o barbă Jos, pe marea largă, capre negre-aleargă Sus pe munți se văd lebede cum șed De pe-o creangă-naltă o babușcă saltă, iar ре-un rîu de-argint ghionoi vîslind Prin pădure-alene sforăie balene Dintr-un lac adînc cerbi auzi mușcînd Sub zăpadă, dacă vrei, poți s-adăpostești viței; iar în iarbă, cînd te joci, poți să dai de-un cuib de foci Și iată lumea e pe dos: înțelepciunea fuge după prost, în lene leneșu-i prețios, doar ursul mormăie cu rost Vezi nu are apa bare, mîțe tu să nu vopsești, nici de coadă foarte tare nu le trage, c-o pățești Plin de zgârieturi te lasă și își caută altă casă O zi-nvață de la alta, mincinosul umblă-ntruna, de-ar fi bolovan minciuna, pe umăr s-o care greu, nu ar mai minți mereu Neascuțit nu taie, Nerugat nu rămîne, Nechemată barca nu sosește, Nu semeni grîu, pîinea nu crește Toc, toc, călimară, vino degrabă, poftește-nlăuntru și mă-ntreabă Mă-ntreabă de zîna cea bună O văd cum lunecă-n sania ei pe omăt De brazi să mă-ntrebi, în care, tiptil, se cațără visul meu de copil De-asupra casei stau stele la sfat, părîul din vale a înghețat Pe horn joacă alb fuiorul de fum Tu, sobă, — ncălzește-ne burțile-acum! Spiridușul fură o vacă, luă și calul pe furiș Ușurel apoi se-ntoarse chemînd copiii-n ascunziș Dopul plutește pe apă, porcul în cocină zace, doarme Grivei lîngă șură Azvîrle mingea încoace! Coace, coace turtă dulce, pînă-n beci o scară duce, cu trei trepte și-una-n plus, mi-am julit piciorul sus De-ar fi trei plus trei — acum mi-ar ieși norocu-n drum Nu te aperi de ger tremurînd, nu spală ploaia rugina Doar ziua soarele-și varsă lumina, §i noaptea ce-o fi făcînd? Te întreb! Întîi socoate, apoi îndrăznește, Întîi obține, apoi folosește! Și iarna de vrei pe ger să înoți, adună-ți din vară puterea să poți fl ® Titlul ediției originale: Drinnen sehlăft die Zaubermaus • Lector: ‘ © Dcr Kinderbuchverlag Berlin - DDK 1980 • Tipărit în R D G 